Изх. № AВИК-РД-03-….

….02.2024 г.

**ДО**

**Г-Н TИХОМИР КУКЕНСКИ**

**КМЕТ НА ОБЩИНА АПРИЛЦИ**

**tihomir.kukenski@obshtina-apriltsi.com**

**Г-Н СТЕЛИЯН НУНЕВ ПРЕДСЕДАТЕЛ НА ОБЩИНСКИ СЪВЕТ АПРИЛЦИ**

**os\_aprilci@abv.bg**

**Г-Н КРАСИМИР ДЖОНЕВ**

**КМЕТ НА ОБЩИНА ЛЕТНИЦА**

**kmet@letnitsa.bg**

**Г-Н АНДРЕЙ МОВРАДИНОВ**

**ПРЕДСЕДАТЕЛ НА ОБЩИНСКИ СЪВЕТ ЛЕТНИЦА**

**obs@letnitsa@bg**

**Г-Н СТРАЦИМИР ПЕТКОВ**

**КМЕТ НА ОБЩИНА ЛОВЕЧ**

**kmet@lovech.bg**

**Г-Н СТЕФАН ТИХОЛОВ**

**ПРЕДСЕДАТЕЛ НА ОБЩИНСКИ СЪВЕТ ЛОВЕЧ**

**os@lovech.bg**

**Г-Н ИВАН ГРЪНЧАРОВ**

**КМЕТ НА ОБЩИНА ЛУКОВИТ**

**lukovit@lukovit.bg**

**Г-Н ДАНАИЛ ДИНКОВ**

**ПРЕДСЕДАТЕЛ НА ОБЩИНСКИ СЪВЕТ ЛУКОВИТ**

**lukovit@lukovit.bg**

**Г-ЖА МАДЛЕНА БОЯДЖИЕВА**

**КМЕТ НА ОБЩИНА ТЕТЕВЕН**

**mayor@teteven.bg**

**Г-ЖА МАРИЯ СТОЙЧЕВА**

**ПРЕДСЕДАТЕЛ НА ОБЩИНСКИ** **СЪВЕТ ТЕТЕВЕН**

**predsedatel\_teteven@abv.bg**

**Г-Н СТАНИМИР ПЕТКОВ**

**КМЕТ НА ОБЩИНА УГЪРЧИН**

**obshtina@ugarchin.com**

**Г-Н ТИХОМИР МИРЧЕВ**

**ПРЕДСЕДАТЕЛ НА ОБЩИНСКИ СЪВЕТ УГЪРЧИН**

**ob.s.ugarchin@abv.bg**

**Г-Н НАЙДЕН НАЙДЕНОВ**

**КМЕТ НА ОБЩИНА ЯБЛАНИЦА**

**kmet@yablanitsa.bg**

**Г-Н РУМЕН ГАВРИЛОВ ПРЕДСЕДАТЕЛ НА ОБЩИНСКИ СЪВЕТ ЯБЛАНИЦА**

**os\_yablanitsa@abv.bg**

**Г-Н ДАНАИЛ СЪБЕВСКИ**

**ИЗПЪЛНИТЕЛЕН ДИРЕКТОР**

**НА „ВиК“ АД – ГР. ЛОВЕЧ**

**info@wss-lovech.bg**

**Относно:** Провеждане на редовно присъствено заседание на Общото събрание на Асоциация по ВиК на обособената територия, обслужвана от „ВиК“ АД – гр. Ловеч

**УВАЖАЕМИ ДАМИ И ГОСПОДА,**

В качеството си на Председател на Асоциацията по ВиК на обособената територия, обслужвана от „ВиК“ АД – гр. Ловеч и на основание чл. 198в, ал. 6 от Закона за водите (ЗВ), чл. 10, ал. 1 и чл. 9 от Правилника за организацията и дейността на асоциациите по водоснабдяване и канализация (Правилника), **свиквам** редовно присъствено заседание на Общото събрание **на 12.03.2024 г. от 11:00 ч.,** което ще се проведе в зала 101 на Областна администрация Ловеч, намираща се в гр. Ловеч, ул. „Търговска“ № 43.

Съгласно разпоредбите на чл. 198в, ал. 7 от ЗВ заседанията на Общото събрание на Асоциацията по ВиК са легитимни, ако на тях присъстват представители на държавата и общините, които притежават 2/3 от всички гласове. В деня на заседанието, ако липсва кворум за провеждането му, то се отлага **за** **19.03.2024 г. от 11:00 ч.** в зала 101 на Областна администрация Ловеч, намираща се в гр. Ловеч, ул. „Търговска“ № 43, съгласно чл. 10, ал. 5, т. 6 от Правилника, без промяна на дневния ред и с валидни мандати от първоначално обявената дата.

Заседанието ще се проведе при следния **дневен ред:**

1. **Приемане на отчет за дейността през 2023 г. на Асоциация по ВиК на обособената територия, обслужвана от „ВиК“ АД – гр. Ловеч.**
2. **Приемане на отчет за изпълнение на бюджета за 2023 г. на Асоциация по ВиК на обособената територия, обслужвана от „ВиК“ АД – гр. Ловеч.**
3. **Приемане на бюджета за 2024 г. на Асоциация по ВиК на обособената територия, обслужвана от „ВиК“АД – гр. Ловеч, съгласно чл. 21 от Правилника за организацията и дейността на асоциациите по водоснабдяване и канализация.**
4. **Други.**

Съгласно разпоредбите на чл. 10, ал. 5, т. 5 от Правилника, Ви предоставям предложение за решение, както следва:

***Решение по т. 1 от дневния ред:*** На основание чл. 198в, ал. 4, т. 10 от Закона за водите във връзка с чл. 9, ал. 2 от Правилника за организацията и дейността на асоциациите по водоснабдяване и канализация, Общото събрание на Асоциация по ВиК – гр. Ловеч приема отчета за дейността за 2023 г. на Асоциация по ВиК на обособената територия, обслужвана от „ВиК“ АД – гр. Ловеч.

***Решение по т. 2 от дневния ред:*** На основание чл. 26, ал. 3 във връзка с чл. 9, ал. 2 от Правилника за организацията и дейността на асоциациите по водоснабдяване и канализация, Общото събрание на Асоциация по ВиК – гр. Ловеч приема отчета за изпълнение на бюджета за 2023 г. на Асоциация по ВиК на обособената територия, обслужвана от „ВиК“ АД – гр. Ловеч.

***Решение по т. 3 от дневния ред:***На основание чл. 198в, ал. 4, т. 9 от Закона за водите във връзка с чл. 21, ал. 1 от Правилника за организацията и дейността на асоциациите по водоснабдяване и канализация, Общото събрание на Асоциация по ВиК – гр. Ловеч приема бюджета за 2024 г. на Асоциация по ВиК на обособената територия, обслужвана от „ВиК“АД – гр. Ловеч.

Съгласно чл. 14, ал. 4 от Правилника, когато при провеждане на гласуване някой от членовете на асоциацията упражни това право с „против“ или „въздържал се“, следва съответният член на асоциацията да представи писмено становище за това решение, което се включва в протокола.

Съгласно чл. 14, ал. 5 от Правилника, когато присъства представител на член на Асоциацията, който не е упълномощен да гласува по някои въпроси от дневния ред, гласът му по съответния въпрос за изчисляване на резултатите от гласуването и приемане на решение се приема като „въздържал се“.

Актуално разпределение на гласовете в Общото събрание на Асоциация по ВиК на обособената територия, обслужвана от „ВиК“ АД – гр. Ловеч, определено по реда на чл. 8 от Правилника, съответната дължима сума от всяка община в бюджета на Асоциация по ВиК – гр. Ловеч при финансиране от държавата за 2024 г. в размер на 23 000,00 лв.:

|  |  |  |  |  |
| --- | --- | --- | --- | --- |
|  | Представител на държава/община | Брой на населението, съгласно резултатите от изчерпателното преброяване на населението, извършено през 2021 г. | Съотношение на гласовете в Общото събрание на Асоциация по ВиК – гр. Ловеч за гласуване на решенията | Дължима вноска (лв.) |
| 1 | Държава – МРРБ |  | 35,00% | 23 000,00 лв. |
| 2 | Община Априлци | 2 442 | 2,85% | 1 872,86 лв. |
| 3 | Община Летница | 2 352 | 2,75% | 1 807,14 лв. |
| 4 | Община Ловеч | 29 659 | 34,68% | 22 789,72 лв. |
| 5 | Община Луковит | 8 105 | 9,48% | 6 229,71 лв. |
| 6 | Община Тетевен | 8 255 | 9,65% | 6 341,43 лв. |
| 7 | Община Угърчин | 2 294 | 2,68% | 1 761,14 лв. |
| 8 | Община Ябланица | 2 486 | 2,91% | 1 912,29 лв. |
|  | Общо | 55 593 | 100,00% | 65 714,29 лв. |

На основание чл. 198е, ал. 3 от ЗВ, при невъзможност да участва кметът на съответната община в заседанието на Общото събрание на Асоциацията по ВиК, Общинският съвет следва да определи друг представител. Позицията и мандатът на представителя на общината за всяко заседание на Общото събрание на Асоциацията следва да са съгласувани по ред, определен от Общинския съвет.

**Заверен препис от взетото решение на съответния Общински съвет е необходимо да представите пред Председателя на Асоциацията по ВиК най-късно в деня на провеждане на Общото събрание, преди регистрацията в присъствения списък, както и предварително на електронната поща: governor@lovech.government.bg**.

Всеки член на Асоциацията има право да иска включване на допълнителни въпроси за обсъждане в дневния ред на заседанието. Предложенията се изпращат на адреса на управление на Асоциация по ВиК на обособената територия, обслужвана от „ВиК“ АД – гр. Ловеч в сроковете съгласно чл. 11, ал. 2 от Правилника.

**Писмените материали ще бъдат публикувани, в срока по чл. 10, ал. 6, изр. второ от Правилника, на интернет страницата на Областна администрация Ловеч в секция „Асоциация по ВиК“: http://www.lovech.government.bg/section-301-content.html.**

**Приложение:**

1.Годишен отчет за дейността през 2023 г. на Асоциация по ВиК на обособената територия, обслужвана от „ВиК“ АД – гр. Ловеч;

2. Отчет за изпълнение на бюджета за 2023 г. на Асоциация по ВиК на обособената територия, обслужвана от „ВиК“ АД – гр. Ловеч и писмена обосновка към него;

3. Бюджет за 2024 г. на Асоциация по ВиК на обособената територия, обслужвана от „ВиК“ АД – гр. Ловеч и писмена обосновка към него.

**С уважение,**

**ВИКТОР СТОЙЧЕВ /П/**

*Председател на Асоциация по ВиК*

*на обособената територия,*

*обслужвана от „ВиК“ АД – гр. Ловеч*